
                                            Anexă la H.C.L. nr.           din 

Nr. 1549  /23.01.2025

Serviciul Poliția Locală  și Pază

                                     Vizat,

                      Poliția oraș Techirghiol ,

             Subcomisar de poliție Eduard GRIGORE

PLAN DE PAZĂ AL ORAȘULUI TECHIRGHIOL

pentru apărarea bunurilor proprietate publică  și privată ale unității

administrativ -teritoriale, precum și a cetățenilor

.
BAZA LEGALĂ
· Legea nr. 155/2010, privind atribuțiile Poliției Locale în vederea pazei obiectivelor, ordinii și liniștii publice

· Legea nr. 333/2003 republicată privind paza obiectivelor, bunurilor, valorilor și protecția persoanelor;

· H.G. nr. 301/2012  pentru aprobarea normelor metodologice de aplicare a Legii nr. 333/2003 privind paza privind paza obiectivelor, bunurilor, valorilor și protecția persoanelor, modificată și completată;

CAPITOLUL  I
CARACTERISTICI OBIECTIV

Așezare

Orașul Techirghiol este situat în extremitatea de sud-est a României (jud. Constanța), la 16 km de orașul Constanța, aproape de Marea Neagra (3 km). Accesul către oraș se face pe DN 38 sau prin drumul județean ce leaga stațiunea Eforie Nord de Techirghiol (pe lângă lac).  Situat pe malul vestic al lacului Techirghiol, orașul este străbătut prin mijloc de partea finală a văii Techirghiol.

Orașul Techirghiol se învecinează la Nord cu comuna Agigea, la Est cu orașul Eforie Nord, la Sud cu comuna Tuzla, la Vest cu satele Movilița și Biruința din cadrul  comunei Topraisar. Se întinde pe o suprafață de 2882,50 ha din care teren intravilan 395 ha și 2487.5 ha teren extravilan .

Populație

Pe raza orașului Techirghiol locuiesc conform recensământului din anul 2021,  8061 persoane cu domiciliul stabil si aproximativ 450 persoane sunt în regim de reședință. La acestea se adaugă aproximativ 1000 de turiști care vin în centrele de tratament pe tot parcursul anului, în sezonul estival, numărul populației se mărește semnificativ, cu peste 3000 de turisti români și străini, care iși petrec vacanța în stațiune, beneficiind de cazare în hoteluri, vile si pensiuni deschise turismului, totodată 

aproximativ 120 de persoane  prestează servicii în construcții civile și obiective edilitar gospodarești de pe raza orașului.

Obiective de interes local:

Unitățile de interes public sunt: 

· Primăria cu Consiliul Local și serviciile subordonate,
· Postul de Poliție Națională,
·  Sanatoriul Balnear și de Recuperare Techirghiol, 
· Complexul Balnear Corpore Sano,
·  Liceul Teoretic ”Emil Racovita”, 
· Centrul de servicii comunitare Sparta Rotterdam, 
· Centrul cultural ”Cosntantin Tănase”, 
· Teatrul de vara ”Jean Constantin”, 
· Biblioteca orășenească,
·  Centru de abilitare și reabilitare pentru persoane adulte cu dizabilități Aristotel,
·  Centrul de recuperare și reabilitare neuropsihiatrică Artemia, 
· Locuințe protejate pentru persoane adulte cu dizabilități,
·  Grădinița Pinochio,
·  Grădinița nr. 2,
·  Grădinița cu program prelungit, 
· Oficiul Postal,
·  Sala Sporturilor,
· Geamia 
· Manastirea Sfanta Maria,

·  Biserica Sfântul Ilie,

·  Biserica Sfântul Ioan Botezatorul,

·  Biserica Adventistă de Ziua a 7-a,

·  Schitul german.

Deasemenea în oras funcționează un dispensar uman, un dispensar veterinar, 3 farmacii umane și una veterinara, 4  cabinete cu medici de familie, 2 cabinete stomatologice private.

În zona turistică a orașului sunt amplasate 31 de vile și 3 hoteluri.

CAPITOLUL II

DISPOZITIVELE DE PAZĂ
Dispozitive de paza 
În  conformitate cu planificarea activității de menţinere a ordinii şi linistii publice si a pazei de către Poliţia locală a orașului Techirghiol , ca responsabilă, în acest domeniu, poliţiştii locali participă la activitatea de menţinere a ordinii şi liniştii publice  și a pazei în dispozitivul organizat şi coordonat de 
către această instituţie, în patrule proprii sau alcătuind patrule mixte alcătuite împreună cu un agent al Poliţiei Nationale  şi, eventual, și un jandarm .

Poliţiştii locali din cadrul Poliţiei Locale Techirghiol, desfăşoară pe parcursul schimburilor I, II,  activitatea de patrulare pedestra si auto pe întreaga suprafaţă a orașului Techirghiol , pe  2 zone, aşa cum reiese din harta anexată ( anexa nr. 1 ).

Efectivele poliției locale: 

- 1  șef serviciu;
- 7  politiști locali  funcționari publici;

- 3 polițiști locali contractuali compartiment pază obiective publice;

Suportul logistic:
Dotarea logistică a poliţiştilor locali este următoarea:
- ţinuta completă conform normelor stabilite în Legea de funcţionare a Poliţiei Locale si regulamentul de aplicare;

- 1 pistol cu gaze iritant lacrimogen

- 5 tomfe

- 1 binoclu

- 1 aparat foto

- 8 spray-uri paralizante;

- 8 perechi cătuşe;

- documente tipizate;

- rola banda delimitare zona.- 1 autoturism, DACIA LOGAN  inscripţionat cu inscriptia ,,POLIŢIA LOCALA”, dotat cu rampa luminoasa de culoare albastru, 

- 1 autoturiism DACIA DUSTER ;

   
Activitatea de patrulare pe aceste zone  se efectueaza  în cartierele de locuinţe individuale expuse la fapte antisociale în  zonele de agrement (Amenajare mal lac Techirghiol, Piscina ,  Parcul Terapeutic, Parc de Recreere, Parc Statue, Gradina Botanica etc )   frecventate de un mare număr mare de turisti si  

locuitori ai orașului   în care se constată încălcări ale prevederilor legale în ce priveşte distrugeri de mobilier urban, distrugeri de material dendrologic, aruncarea de deşeuri pe alei sau spaţii verzi,  dar şi în alte zone stabilite de catre Seful Politiei Locale .

Serviciul  este stabilit pe bază de grafic şi se efectuează în schimburi de  12 ore  , asigurând permanența de 24 ore, pentru a oferi continuitate activităţii pe parcursul unei zile.

Dimensiunea efectivelor trimise în teren dar şi intervalul orar în care sunt dispuse schimburile de lucru, sunt stabilite în funcţie de situaţia operativă, în care se ţine cont de frecvenţa faptelor de natură să tulbure ordinea şi liniştea publică care au loc pe raza teritorială de competenţă.

Pentru menţinerea ordinii şi liniştii publice, prevenirea şi combaterea faptelor antisociale, paza bunurilor publice şi private, asigurarea integritatii persoanelor fizice si juridice de pe raza administrativă a localităţii Techirghiol sunt  înfiinţate 2 posturi de pază care vor funcţiona 1  in regim permanent cuprinzand toata zona orașului  iar cel de-al doilea  zilnic intre orele 14 – 22 asigurand paza, ordinea si linistea publica in zona centrala a orașului ( Primarie, Parc de Recreere si Parc Terapeutic, centru ) .

CAP III

AMENAJARI, INSTALAȚII ȘI MIJLOACE TEHNICE DE PAZĂ ȘI DE ALARMARE 

Echipamentele de supraveghere a cailor de acces și a zonelor de interes

Teritoriul orașului Techirghiol este monitorizat printr-un sistem de supraveghere video compus dintr-un număr de 95 camere de supraveghere montate pe principalele artere de circulație, în parcuri, în 
intersecții, în vecinătatea școlilor, la intrările și ieșirile din oraș, în zona centrală, în zonele pietonale aglomerate, în cartiere etc.
Camerele ajută la asigurarea  pazei, a ordinii şi liniştii publice, având şi un rol preventiv prin faptul că descurajează persoanele care vor să comită fapte antisociale în locurile publice. 

În aceasta situatie sansele ca cineva sa comită fapte antisociale scad, de vreme ce știe că este monitorizat. Siguranța primează și acest aspect cântărește mult în această privință.

Sistemul de supraveghere video poate fi accesat în timp real pentru vizionarea imaginilor de la sediul Primariei  (biroul poliției locale) cât și de la sediul Poliției Naționale unde este amplasat un monitor și o unitate de calculator. 

Instalații și mijloace tehnice de pază și alarmare

Prin sistem de alarmare împotriva efractiei se înțelege ansamblul de echipamente electronice care poate fi compus din centrală de comandă și semnalizare optică și acustică, detectoare, butoane și pedale de panică, control de acces si televiziune cu circuit inchis cu posibilități de inregistrare și stocare a imaginilor și datelor, corespunzător gradului de siguranță impus de caracteristicile obiectivului păzit.

Obiectivul este asigurat prin conectarea sistemului de alarmă la un dispecerat de monitorizare si transmitere a semnalelor de alarmă la S.C. TOTAL PRIVATE GUARD S.R.L.

Sediul Primăriei este dotat cu sistem de alarmare , senzori de mișcare, monitorizare video exterior.

Compartimentul “Taxe si impozite” este dotat cu sistem de alarmare si buton panică.

Instituțiile școlare, grădinițe și centru cultural sunt dotate cu sisteme de alarmare, senzori de mișcare, monitorizare video interior si exterior.

CAPITOLUL IV

CONSEMNUL POSTURILOR 

Consemnul General 

Personalul poliției locale pe timpul executării serviciului de pază, ordine și liniște publică va avea următoarele atribuții:  

-  menține ordinea publică în imediata apropiere a unităților de învățământ publice, a unităților sanitare publice, în zonele comerciale și de agrement, în parcuri etc, prin patrulare 24 din 24 ore;

- participă, împreună cu autoritățile competente prevăzute de lege, potrivit competențelor, la activități de salvare și evacuare a persoanelor și bunurilor periclitate  de calamități naturale ori catastrofe, precum și de limitare și înlăturare a urmărilor provocate de astfel de evenimente;

- constată contravenții și aplică sancțiuni, potrivit competenței, pentru nerespectarea legislației privind regimul de deținere a câinilor periculoși sau agresivi, a celei privind programul de gestionare a câinilor fără stăpân și a celei privind protecția animalelor și sesizează serviciile specializate pentru gestionarea câinilor fără stăpân despre existența acestor câini și acordă sprijin personalului specializat în capturarea și transportul acestora la adăpost;

-  însoțește și asigură, la solicitare, protecția personalului din aparatul de specialitate al primarului, din instituțiile sau serviciile publice de interes local la efectuarea unor controale ori acțiuni specifice;

- participă, împreună cu alte autorități competente, la asigurarea ordinii și liniștii publice cu ocazia mitingurilor, marșurilor, demonstrațiilor, procesiunilor, acțiunilor de pichetare, acțiunilor comerciale promoționale, manifestărilor cultural-artistice, sportive, religioase sau comemorative, după caz, precum și a altor asemenea activități care se desfășoară în spațiul public și care implică aglomerări de persoane;
- asigură paza bunurilor și obiectivelor aflate în proprietatea unității și instituțiilor publice de interes local, stabilite în consiliul local;
- constată contravenții și aplică sancțiuni pentru nerespectarea normelor legale privind conviețuirea socială, stabilite prin legi sau acte administrative ale autorităților administrației publice centrale și locale, pentru faptele constatate în raza teritorială de competență;

-  participă, alături de Poliția Română, Jandarmeria Română și celelalte forțe ce compun sistemul integrat de ordine și siguranță publică, la activități pentru prevenirea și combaterea infracționalității stradale;

- asigură, la solicitare, măsuri de protecție a executorilor judecătorești cu ocazia executărilor silite;

- acordă, pe teritoriul unităților administrativ-teritoriale, sprijin imediat structurilor competente cu atribuții în domeniul menținerii, asigurării și restabilirii ordinii publice;

Personalul de pază este obligat să cunoscă și să respecte îndatoririle ce-i revin conform fișei postului fiind direct raspunzător pentru paza și integritatea obiectivelor, bunurilor și valorile încredințate.

În timpul executării serviciului, personalul de pază trebuie:
- să cunoască locurile și punctele vulnerabile din perimetrul obiectivului, pentru a prevenii producerea oricăror fapte de natura sa aduca prejudicii unitatii;
- să pazească obiectivul, bunurile și valorile nominalizate în planul de pază și să asigure integritatea acestora;
- să permită accesul în obiectiv a cetățenilor numai în timpul programului cu publicul;
- să verifice dacă obiectivele din postul de pază sunt asigurate corespunzator;

- să oprească și legitimeaza persoanele despre care exista date sau indicii că au săvarsit infractiuni ori fapte ilicite în obiectivul pazit, pe cele care încalca normele interne stabilite prin regulamente proprii, iar în cazul infractiunilor flagrante, să prindă și să prezinte poliției bunurile ori valorile care fac obiectul infracțiunii sau al altor fapte ilicite, luand masuri pentru conservarea ori paza lor, întocmind totodata un proves-verbal pentru luarea acestor masuri. Procesul-verbal astfel întocmit constituie act de sesizare a organelor de urmarire penală;

- să înstinteze de îndata seful sau ierarhic și conducerea unitatii beneficiare despre producerea oricarui eveniment în timpul executarii serviciului despre masurile luate;

- să ia primele măsuri pentru salvarea persoanelor și de evacuare a bunurilor și a valorilor după caz de dezastre;

- să sesizeze Poliția în legatură cu orice faptă de natura a prejudicia patrimoniul unitatii;

- să poarte numai în timpul serviciului mijloacele de aparare, de protectie si armamentul cu care este dotat;

- să nu se prezinte la serviciu sub influenta bauturilor alcoolice și nici să nu consume astfel de bauturi în timpul serviciului;

- să execute întocmai dispozitiile șefilor ierarhici, cu exceptia celor vadit nelegale, și să fie respectuos în raporturile de serviciu;

- să respecte consemnul genearal și particular al postului. În timpul serviciului, personalul de pază este obligat sa respecte prevederile art.46 din Legea 333/2003 republicata.

  Pentru situațiile în care persoanele au fost depistate in flagrant, sa sesizeze poliția prin SNUAU 112 și se întocmeste proces verbal de constatare.
CAPITOLUL V
LEGATURA ȘI COOPERAREA CU ALTE ORGANE CU ATRIBUȚII DE PAZĂ A OBIECTIVELOR, BUNURILOR, VALORILOR ȘI PROTECȚIA PERSOANELOR 
Modul de cooperare 

Cooperarea între Poliţia Locală Techirghiol şi Poliţia orașului Techirghiol şi Jandarmeria Constanta se realizează conform protocoalelor întocmite şi are ca principal scop creşterea capacităţii operative şi de intervenţie, participarea la asigurarea unui climat de securitate şi creşterea siguranţei civice, prevenirea şi combaterea fenomenului contravenţional şi infracţional precum şi informarea reciprocă cu privire la aspecte de interes comun. 

Cooperarea este activitatea prin care structurile din sistemul integrat de ordine publică, acţionează în comun pentru stăpânirea fenomenului infracţional şi contravenţional, menţinerea şi restabilirea ordinii publice. 

CAP VI

MODUL DE ACȚIUNE ÎN DIFERITE SITUAȚII

1. Atacuri cu mană înarmată:
A. În cazul unui atac armat cu acţiune directă, fără luare de ostatici:

- sesizează poliţia prin SNUAU 112, furnizând semnalmentele autorului/autorilor;

- anunţă seful poliției locale;

- solicită sprijin la dispeceratul de monitorizare a sistemului de alarmare;

- încearcă rezolvarea formală a cererilor autorilor, până la sosirea forţelor de ordine;

- în limita posibilităţilor, aplică măsuri de protecţie şi/sau evacuare a personalului aflat în zonele neafectate şi de limitare a pierderilor;

- după plecarea autorilor asigură prin încuiere uşa sau poarta de acces;

- aplică măsuri pentru conservarea urmelor din câmpul infracţional;

- la sosirea forţelor de ordine informează despre incident şi se conformează dispoziţiilor acestora;

B. În cazul unui atac armat cu luare de ostatici:

Acţiunea agentului se circumscrie priorităţii vieţii şi integrităţii persoanelor, fără să determine reacţii violente ale agresorilor.

- agentul de pază procedează similar pct. A, în condiţiile în care este posibil şi fără să-şi pună în pericol viaţa şi integritatea personală sau a ostaticilor;

- se conformează indicaţiilor autorilor;

2. Atacuri cu acțiune indirecța:
Descoperirea unui colet/geantă/bagaj părăsite ce pot fi suspecte de a conţine materiale explozibile ori primirea unei ameninţări de plasare a unui dispozitiv cu explozibil, se procedează astfel:

- se identifică geanta/coletul/bagajul suspect, delimitează zona fără să atingă/deplaseze bagajul şi îndepărtează persoanele din zonă;

- anunţă beneficiarul/proprietarul clădirii;

- solicită prin SNUAU 112 intervenţia echipelor poliţiei şi a structurilor  specializate autorizate (echipe pirotehnice, poliţie, pompieri, salvare etc.);

- deconectează/închide instalaţiile de energie electrică, de gaze şi apă din clădire;

- indică pirotehniştilor locul în care se află coletul suspect, iar în cazul ameninţării telefonice prezintă conţinutul mesajului şi acordă sprijin acestora.

În cazul anunţului telefonic cu plasarea unor dispozitive explozive se reţine şi notează mesajul primit cât mai exact posibil şi eventual alte detalii privind accentul, intonaţia, sunete ambientale etc.

3. Pătrunderea fără derept în obiectiv sau forțarea accesului în obiectiv 
Agentul de securitate acţionează astfel:

- inspectează zona pentru a identifica cauza declanşării alarmei, iar în cazul depistării suspecţilor in flagrant, procedează la prinderea acestora;

- sesizează prin SNUAU 112 poliţia şi apoi telefonic conducătorul unităţii/dispeceratul societăţii specializate (unde e cazul);
- dacă persoanele suspecte nu se conformează somaţiei sau devine violent, procedează la imobilizare, folosind mijloacele din dotare, conform prevederilor legale.

- reţine şi inventariază bunurile sau valorile sustrase;

- delimitează câmpul infracţional, conservă urmele si identifica eventualii martori.

- întocmeşte procesul verbal de constatare (conform modelului) şi preda făptuitorii poliţiei;

4. Incendiu
- identifică zona afectată şi încearcă stingerea sau limitarea propagării focului;

- anunţă prin SNUAU 112 pompierii;

- anunţă seful de serviciu al poliției locale;

- deconectează instalaţiile de energie electrica si gaze din zona;

- evacuează persoanele din obiectiv si intervine pentru localizarea, limitarea, sau stingerea incendiului;

- restricţionează accesul persoanelor in obiectiv/zona afectată;

5. Calamități naturale
În această categorie intră fenomene precum cutremurele de pământ, inundaţiile, furtunile, căderile masive de grindină sau de zăpadă care provoacă mari daune materiale.

În aceste situaţii agenţii de securitate acţionează astfel:

- anunţă conducătorul unităţii şi acţionează potrivit instrucţiunilor primite;
- solicită sprijin;
- deconectează instalaţiile de energie electrică, de apă şi gaze din obiectiv puse în pericol;

- evacuează vizitatorii, clienţii si personalul din obiectiv;

- participă la acţiuni de salvare sau acordare a primului ajutor persoanelor afectate;

- se adăpostesc într-un loc care să le asigure protecţie şi să le permită continuarea supravegherii obiectivului;

- înlătură urmările evenimentului şi revenirea obiectivului la starea de normalitate.

6. Manifestări turbulente în zona obiectivului
Desfăşurarea unor asemenea manifestări care afectează activitatea unităţii şi pot duce la agresarea vizitatorilor, clienţilor sau a personalului obiectivului, agenţii de securitate vor acţiona astfel:

- sesizează SNUAU 112, dacă se comit fapte antisociale care lezează patrimoniul unităţii, accesul sau persoanele din unitate;

- anunţă seful de serviciu al poliției locale;

- supraveghează discret participanţii la manifestare şi controlează accesul în unitate;

- avertizează clienţii si salariaţii obiectivului să nu intre în contradicţii care să instige manifestanţii; 

7. Defecțiuni ale instalațiilor electrice, tehnice, sanitare și de protecție
Acţionează pentru limitarea pierderilor cauzate de defecţiune şi anunţă conducătorul unităţii pentru a dispune alte măsuri.

Supraveghează instalaţiile până la sosirea specialiştilor şi intervin în caz de necesitate (unde este cazul).

Pentru defecţiuni ale sistemului de alarmare împotriva efracţiei anunţă conducătorul unităţii şi procedează potrivit indicaţiilor primite.

CAP VII  

REGULILE DE ACCES, POTRIVIT DISPOZIŢIILOR CONDUCĂTORULUI UNITĂŢII

Se stabilesc regulile de acces a angajaţilor şi a celorlalte categorii de persoane (clienţi, invitaţi etc.), precum şi a autovehiculelor, cu precizări clare privind modul de înregistrare a acestora, controlul documentelor şi a personalului.

CAPITOLUL VIII

DISPOZITII FINALE

Planul de pază,  va fi reactualizat ori de câte ori este nevoie, în raport de schimbările intervenite în situaţia operativă de pe raza administrativă a oraşului Techirghiol.

Neregulile constatate pe linia executarii serviciului vor fi comunicate Primarului .

Prezentul plan a fost intocmit în 2 exemplare  având la baza evoluția situației operative în plan local.

La prezentul plan se va anexa schita teritoriului  . 

 PRIMAR,

  Iulian - Constantin SOCEANU 

 SECRETAR GENERAL ORAȘ,

    Jr. Dr. Niculina PAROȘANU

Sef Serviciu Poliția Locală,

           Lucian FLOAREA

